PPredvoloREDVOLILNA VPRAŠANJA

VPREDVOLILNA VPRAŠANJA

VPRAŠANJA ZA KANDIDATKE IN KANDIDATE ZA OBČINSKEGA SVETNIKA IN KANDIDATA ZA ŽUPANA

PRAŠANJA ZA KANDIDATKE IN KANDIDATE ZA OPPBČINSKEGA SVETNIKA IN KANDIDATA ZA ŽUPANA

November 9, 2018

**Spoštovane kandidatke in kandidati za občinske svetnike in**

**spoštovani kandidat za župana na lokalnih volitvah 2018**

Še nekaj dni nas loči do volitev. Prebiramo gradivo, ki ste nam ga pripravili, v želji, da se na volitvah odločimo za vašo vizijo razvoja našega kraja. Vsi se zavedamo, da smo nekako na prelomni točki. Ali bomo še do konca popustili ideji brezmejnega ropanja naravnih danosti in popustili, da zgolj kapital regulira kvaliteto našega življenja ali pa bomo začeli uresničevati zaveze, ki smo jih podpisali v zvezi z zelenim razvojem Bleda.

Radi bi bili prepričani, da se bomo na volitvah dobro odločili.

Vprašanja zastavljamo vsem nosilcem list kandidatov za občinske svetnike in kandidatu za župana.

Odgovore pričakujemo v pisni obliki na naslov

Društvo Spoštujmo Bled, Grajska 3a , Bled ali na spletni naslov

drustvo@spostujmo-bled.si

Vaše odgovore bomo objavili na naši spletni in face book strani Spoštujmo Bled

S spoštovanjem

Na Bledu, 9.11.2018

Izvršni odbor društva Spoštujmo Bled

Vprašanja za kandidate občinskega sveta in kandidata za župana

1. Stanje jezerske vode se slabša. Jezero je obremenjeno zaradi množičnega turizma, neurejene kanalizacije, intenzivnega krapolova, prometa ob jezeru, neomejevanja kopalcev..

**Kako ste v vaših mandatih ukrepali, kot tudi kako boste ukrepali, da bi bolj učinkovito zaščitili in sanirali Blejsko jezero?**

1. Kako ste v občini Bled v zadnjih  letih uredili kanalizacijski sistem in kanal "M", kaj ste storili za zmanjševanje zlivanja odplak v jezero in v Mišco . **Zanima nas koliko je še  objektov z greznico na Bledu in v Gorjah, ki se nahajajo v območju jezerske sklede in njenih povirij?**

**3.Kdo je dal dovoljenje oz. koncesijo podjetju, ki v Ribnem upravlja z gramoznico, in vanjo že več let z težkimi kamioni skozi Bled in  po Ribenski cesti dovaža žlindro iz jeseniške železarne?** (Po dosegljivih podatkih je  navoženo že več tisoč ton žlindre)

4Dejansko stanje razvoja kraja in njegovi trendi se ne ujemajo s sprejetimi strategijami razvoja zelenega turizma. Ne upoštevajo se zakoni, predpisi, strategija, usmeritve ipd.

**Kaj boste storili za bolj pravno delovanje občinske uprave in večjo ter širšo demokratičnost odločanja ?**

5Južna obvoznica je nujno potrebna. Načrt po katerem naj bi se gradila cesta je zastarel in problematičen za naselje Mlino. Poleg tega bo degradirana celotna pokrajina med klancem Betin in do vstopa ceste v tunel. Če bi celotno traso južne obvoznice umestili v tunel, bi rešili pokrajino, ki je del kulturne krajine Bleda.

**Kakšno je vaše stališče**?

6Kvaliteta življenja domačinov je z množičnim poletnim turizmom zelo okrnjena. Izseljevanje iz kraja je postala praksa, hiše se spreminjajo v apartmaje, hostle.  Vsi si želimo butičnega turizma, ki bi omogočal prijetno sobivanje turistov in domačinov.

**Kako boste regulirali namestitvene kapacitete, kako boste poskrbeli za sožitje turistične industrije z bivanjem domačinov?**

**7Kako boste ljudem  na Bledu zagotovili pravico do zdravega okolja?** Ugotovili smo, da inšpekcijske službe ne delujejo, odlok o javnem redu in miru obstaja le na papirju in se ne izvaja v praksi.

a) prekomeren hrup iz različnih naprav: promet, zračniki , kompresorji, puhalniki, prireditveni prostori, rakete ob slavjih, rjovenje po parkih in parkiriščih ob jezeru do zgodnjega jutra , dovoljene so glasbene prireditve kot tudi glasba v lokalih na njihovih terasah po 23. uri v taki jakosti, da onemogoča občanom in turistom normalno spanje. V nočnem času ni ne policije in ne redarjev .

b) onesnažen zrak zaradi prometa, neustreznih goriv v kuriščih, kurjenje na prostem, neuporaba učinkovitih filtrov v hotelskih in drugih kuhinjah, prekomerno gnojenje, ne upošteva se ekoloških standardov.

8V občinskem registru naravne in kulturne dediščine je navedenih čez 400 vrednot, ki so na papirju ustrezno zavarovane . Jih poznate?

**Kako se boste lotili varovanja občinske dediščine?**

**9Kaj menite o  načrtovanih pozidavah ob obeh razbremenilnih cestah**, izgradnji industrijske cone, mega trgovskih centrih, ki rastejo na Seliški, v odnosu do varovanja kmetijskih zemljišč ter ledeniških moren?

10 Občani pogrešamo večjo skrb za krajane in njihovo aktivno udejstvovanje predvsem na področju kulture, kot tudi izrabe prostega časa. **Kakšno je vaše stališče do izgradnje doma za starejše občane, kluba za mlade,stalnega kina in dvorane za amaterska dramska, folklorna društva ipd.?**

Predvolilna vprašanja

Vprašanja za kandidatke in kandidate za svetnika občinskega sveta in kandidata za župana